Wilkie Collins

William Wilkie Collins (1824–1889) var en britisk forfatter, sønn av maleren William Collins. Han er kjent for sine spennings- og detektivromaner, ofte introdusert som føljetonger i datidens magasiner. 

Collins var god venn av Charles Dickens og påvirket av denne, ikke minst når han bygget miljø og atmosfære i bøkene sine. Han var også en mester i kunsten å spinne intriger. Det var i Dickens' magasiner Household Words og All the Year Round mange av historiene hans først ble publisert.

Han innledet sin litterære karriere i 1850 med en nokså mislykket historisk roman, men hadde større suksess da han begynte å skrive detektiv- og spenningsromaner, og  ble en av samtidens mest leste forfattere. Han skrev både romaner, noveller og skuespill.

Blant hans mest kjente verk er The Woman in White (1860), No Name (1862) og Armadale (1866). The Moonstone (1868) regnes ofte som den første engelskspråklige kriminalroman. Flere av bøkene han kom på norsk så tidlig som i 1870-årene, og hans shortstory «Den som graver en grav» fikk plass i Hans Olav Lahlums antologi Lahlums utvalgte i 2012.

Bibliografi
(Utvalg)

Antonina, or The Fall of Rome (1850)
Basil (1852)
Gabriel's Marriage (1853)
Hide and Seek (1854)
The Dead Secret (1856)
After Dark]] (1856)
The Frozen Deep (1857), skuespill skrevet sammen med Charles Dickens
A House to Let (1858), skrevet sammen med Charles Dickens, Elizabeth Gaskell og Adelaide Anne Procter
The Haunted House, skrevet sammen med Charles Dickens, Elizabeth Gaskell, Adelaide Anne Proctor, George Sala og Hesba Stretton
The Woman in White (1860)
No Name (1862)
Armadale (1866)
No Thoroughfare (1867), skrevet sammen med Charles Dickens
The Moonstone (1868)
Man and Wife (1870)
Poor Miss Finch (1872)
The Law and the Lady (1875)
The Haunted Hotel (1878)
The Fallen Leaves (1879)
Jezebel's Daughter (1880)
The Black Robe (1881)
Heart and Science (1882–1883)
The Evil Genius (1885)

Referanser

Eksterne lenker 
 
 
 

Britiske forfattere